Astrodienst Webmaster Tools - Astrodienst Guest user u1360744961
21-Jul-2017, 05:09 UT/GMT Cinemaskop -Last month's silver screen stars - Astrodienst Guest user u1353534949
24-Jul-2017, 18:05 UT/GMT US Woordfeesprogram 2012: Kunsfees - LitNet | LitNet
Woordfeeskurator: Amanda Botha. Opgedra aan die nagedagtenis van die kunstenaar Adriaan van Zyl (1957-2006). In samewerking met die Nelson Mandela Stigting; Brundyn Gonsalves Kunsgalery, Kaapstad, en die direkteure van die Bright Stigting: Frank Kidbourn en Attie Taljaard Hierdie retrospektiewe tentoonstelling van die internasionaal bekende Paul Emsley (1947-) bied ŉ oorsig oor vyf uiteenlopende periodes. Emsley, wat sy deurbraak in 1993 op Stellenbosch gemaak het met ŉ solo-uitstalling in die Sasol Kunsmuseum, se Stellenbosse periodes word o.m. gekenmerk deur aandag aan die eksperimentele, en later landskappe, met verf as voorkeurmedium. Hy is egter veral bekend vir sy buitengewoon gedetailleerde swart-en-wit tekeninge van mense, diere, blomme en die landskap, soos sy groot portrette van wêreldbekende figure – o.a. van Nelson Mandela en V.S. Naipaul, in opdrag van die National Portrait Gallery in Londen. Emsley se tegniek, gebaseer op waarneming, word vergestalt in beelde wat nooit foto-realisme word nie, maar eerder ŉ besondere individuele blik op die wêreld bied, met spesifieke aandag aan die val van lig en verloop van tyd. Van Emsley, nou ŉ Londenaar, se belangrikste werk uit sy Londense periode word uitgestal. Die portretstudie van Nelson Mandela word vertoon met verlof van die Nelson Mandela Stigting.
ŉ Groepsuitstalling waarin kunstenaars Henk Serfontein, John Murray, Mea Ox, Willie Bester, Sandra Hanekom, Jaco Sieberhagen, Lien Botha, Hanneke Benade en Marieke Kruger die uitspraak van Hendrik Biebouw in Maart 1707 op Stellenbosch, ‘Ik ben een Afrikaander’, persoonlik interpreteer as Afrikaanssprekendes in ŉ Suid-Afrika van 300 jaar later.
5 Maart 18:30 (opening) tot 31 Maart | US Kunsgalery, h/v Dorp- en Birdstraat Rondleiding: Beeldhouer Willem Strydom
Willem Strydom kan beskryf word as ŉ Suid-Afrikaanse Michaelangelo. Hy kap sy beelde pynlik stadig en noukeurig uit die Italiaanse marmerbronne van Pietrasanta, maar die Karoolandskap is sy kreatiewe voedingsbron. Amanda Botha vertel in haar rondleiding deur Strydom se eerste solo-uitstalling in 20 jaar o.m. hoe die kunstenaar aansluit by Thomas Aquinas se sienings.
In haar tiende en laaste jaar as Woordfeeskurator begelei Amanda Botha feesgangers deur die tentoonstelling van wêreldbekende feeskunstenaar Paul Emsley se skilderye. Sy verskaf interessante besonderhede wat die werk van die kunstenaar op unieke wyse ontsluit. ŉ Móét vir kunsliefhebbers. 7 Maart 17:30 | 10 Maart 15:00 | Sasol Kunsmuseum | R30 by die deur
US Woordfees-kunsroete Besoek een van die volgende kunsgalerye tydens jou besoek aan die US Woordfees en verkwik jou siel met die beste visuele kuns wat Stellenbosch bied. Dalk loop jy ŉ winskopie raak om jou eie versameling mee aan te vul:
Die Oude Libertas Kunsgalery Hoek van Oude Libertas- & Adam Tasweg, Stellenbosch
Rupert Museum Stellentialaan, Stellenbosch
red black and white Distilleryweg 5A, Bosman’s Crossing, Stellenbosch
'n Uitstalling van kunsmeubelstukke wat die grense van tradisionele vorms en funksies uitdaag om as beelde of kunsobjekte gestalte te vind. Om by die Woordfees se groen-tema te pas, herwin kunstenaars ou of gebreekte meubels, of dele daarvan, en gebruik dit in nuwe gedaantes in hul ontwerpe. Kom kyk hoe vernuwe Strijdom van der Merwe, Shany van den Berg, Andile Dyalvane, Eduard Haumann, Johann Slee en Roche van den Berg. Ma-Vry 09:00-16:00 | Sat 09:00-13:00 |Tel: 021-886 6281 | thewarehouse@mweb.co.za Die Red Teapot Gallery Oude Hoek-gebou, h/v Kerk- en Andringastraat (oorkant Java), Stellenbosch
Die tuiste van Stellenbosch se geliefde Portchie 'n Vreugdevolle kleur-en-kuns ervaring! Kunswerke van Portchie en ander kunstenaars is te sien, asook unieke gebruiksartikels en 'n groot verskeidenheid silwer juweliersware. Kom loer gerus in vir spesiale aanbiedinge gedurende die US Woordfees.
Ma-Vry 09:00-16:00 | Sat 09:00-13:00 | Tel: 021-883 9582; 021-883 8890 Johan Coetzee Kunsgalery h/v Plein- en Ryneveldstraat, Stellenbosch
Kykfees 2012 Aangebied deur Cinemuse
As al die opwindende items op die Woordfeesprogram jou enkels laat swel en jy wil vir ŉ wyle van die opwindende gedruis ontsnap, is ŉ film uit toeka se dae of ŉ hedendaagse treffer net die regte medisyne! By Cinemuse se Kykfees kan jy heerlik uitspan met die beste Afrikaanse rolprente op die groot skerm. Besoek www.kykfees.co.za of www.cinemuse.co.za om te kyk wat is op jou fliekspyskaart. Gaan kyk bv. Roepman saam met Jan van Tonder, ŉ gas op ons Skrywersfees, of woon ŉ werkswinkel met Skoonheid se regisseur by. Of daag sommer by een van die volgende rolprent-venues op: 5 Ryneveld Cinema | Stellenbosch Drive-In | Neelsie Cinema | AmaZink, Kayamandi.